ข่าวย่อยกองทุน
กสิกรขาย 4 กองทุนตราสารหนี้
29 ต.ค. 2565

กสิกรขาย 4 กองทุนตราสารหนี้
น.ส.ยุพาวดี ตู้จินดา ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย เปิดเผยว่า บริษัทจะเสนอขายกองทุนตราสารหนี้ทั้งในและต่างประเทศ ประเภทกำหนดอายุโครงการจำนวน 4 กองทุน และป้องกันความเสี่ยงจากอัตราแลกเปลี่ยนทั้งจำนวน ในวันที่ 38 ก.ค.นี้ 
กองทุนเปิดเค คุ้มครองเงินต้น ตราสารหนี้ไทย 3 เดือน ซีเอ็น (KPPTF3MCN) เหมาะกับผู้ที่รับความเสี่ยงได้ต่ำ เน้นลงทุนในพันธบัตรรัฐบาลไทย ผลตอบแทน 2.40% ต่อปี 
สำหรับกองทุนที่เหลือจะลงทุนในตราสารหนี้ทั้งในและต่างประเทศ ได้แก่ กองทุนเปิดเค ตราสารหนี้ 3 เดือน ซีที (KFI3MCT) ประมาณการผลตอบแทน 2.65% ต่อปี กองทุนเปิดเค ตราสารหนี้ 6 เดือน บีพี (KFI6MBP) ประมาณการผลตอบแทน 2.80% ต่อปี และกองทุนเปิดเค ตราสารหนี้ 1 ปี จี (KFI1YG) ประมาณการผลตอบ 2.90% ต่อปีน.ส.ยุพาวดี กล่าวว่า ทั้ง 3 กองทุนจะมีการลงทุนในตราสารหนี้ต่างประเทศ โดยเฉพาะตราสารหนี้บราซิล แม้จะมีการประท้วงรัฐบาลในบราซิล ซึ่งอาจจะทำให้เกิดความกังวลกับผู้ลงทุนในตราสารหนี้ของบราซิล แต่บลจ.กสิกรไทย ได้มีการติดตามสถานการณ์อย่างใกล้ชิด รวมถึงได้มีการประเมินความน่าเชื่อถือในตัวผู้ออกตราสาร พบว่ายังคงมีฐานะการเงินที่มั่นคงและไม่ได้รับผลกระทบจากการประท้วงดังกล่าวแต่อย่างใด จึงทำให้ยังเชื่อมั่นและมีการลงทุนในตราสารหนี้บราซิลอยู่อย่างต่อเนื่อง